Diari Oficial de la Generalitat Valenciana


Sumari del DOGV 2791, del 15-07-1996 (1996/838778)

DECRET 128/1996, de 4 de juliol, del Govern Valencià, pel qual accepta la cessió gratuïta de la propietat del solar de 660 m2 de superfície, situat en la prolongació de l'avinguda de Museros, de Massamagrell, destinat a la construcció de l'edifici dels nous jutjats, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/07/04/128/dof/vci/html**

### Dades del document

Número de DOGV
:   2791

Data del DOGV
:   15-07-1996

Secció del DOGV
:   DISPOSICIONS GENERALS

Número del document
:   1996/838778


Data del document
:   04-07-1996

Organisme emissor
:   Conselleria d'Economia i Hisenda

Tipus de document
:   Decret

DECRET 128/1996, de 4 de juliol, del Govern Valencià, pel qual accepta la cessió gratuïta de la propietat del solar de 660 m2 de superfície, situat en la prolongació de l'avinguda de Museros, de Massamagrell, destinat a la construcció de l'edifici dels nous jutjats, realitzada per l'ajuntament d'aquest municipi.   
L'Ajuntament de Massamagrell, en la sessió plenària del dia 14 de febrer de 1996, acordà la cessió gratuïta a la Generalitat Valenciana de la propietat de l'immoble situat en la prolongació de l'avinguda de Museros, propietat de l'ajuntament.  
La cessió es realitza amb la finalitat determinant de construir-hi l'edifici dels nous jutjats de Massamagrell.  
A petició de la Conselleria de Presidència s'iniciaren els tràmits legals oportuns per a l'acceptació i la formalització de la cessió gratuïta dels terrenys, feta a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 4 de juliol de 1996,  
DECRETE:  
Article 1  
Acceptar la cessió gratuïta de la propietat, feta per l'Ajuntament de Massamagrell, de l'immoble de 660 m2, situat en la prolongació de l'avinguda de Museros, format per l'agrupació de les finques següents:  
- Finca 1.ª Una porció de la parcel·la cadastral número 8840409, de 200 m2 de superfície, situada al carrer Molí de Baix, número 12, que confronta: al nord, sud i oest, amb la resta de la finca matriu, i a l'est, amb la parcel·la cadastral número 8840407, de la Sra. María Martínez Pichastor. Aquesta finca consta inscrita en el Registre de la Propietat de Massamagrell, tom 1.915, llibre 129, foli 30, finca 10.115.  
- Finca 2.ª Una porció de la parcel·la cadastral número 8840407, de 370 m2 de superfície, situada al carrer Molí de Baix, número 8, que confronta: al nord, amb la resta de la finca matriu; al sud, amb una part mitgera de l'edifici situada al carrer Molí de Baix, amb número de policia 10, parcel·la cadastral 8840408 i en part amb la finca matriu; a l'est, amb la parcel·la cadastral número 8840406, de la Sra. Vicenta Martínez Pichastor; i a l'oest, amb la parcel·la cadastral número 8840409, de la Sra. Trinidad i la Sra. Rosa Civera Eres. Aquesta finca consta inscrita en el Registre de la Propietat de Massamagrell, tom 1.915, foli 32, llibre 129, finca 10.116.  
- Finca 3.ª Una porció de la parcel·la cadastral número 8840406, de 90 m2 de superfície, situada al carrer Molí de Baix, número 6, que confronta: al nord, sud i est, amb la resta de la finca de la qual se segrega a l'efecte de l'expropiació, i a l'oest, amb la parcel·la cadastral número 8840407, de la Sra. María Martínez Pichastor. Aquesta finca consta inscrita en el Registre de la Propietat de Massamagrell, tom 1.915, foli 47, llibre 129, finca 10.123.  
Article 2  
La cessió gratuïta efectuada per l'Ajuntament de Massamagrell es fa amb la condició de destinar l'immoble a la construcció de l'edifici dels jutjats.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 4 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI